Хаж мәлендәге ғәмәлдәрҙең береһе - Ҡара ташты үбеү. Был йола  Мөхәммәт Пәйғәмбәрҙән башланған.  Ышаныслы хәҙистәрҙән күренеүенсә,   ғәҙел хәлифә Үмәр Ҡара ташты үпкәс, былай тигән:   «Мин уның ябай таш икәнен беләм, ул ярҙам да, зыян да итә алмай. Тик, әгәр мин уны Пәйғәмбәребеҙ Мөхәммәт салаллаһу ғәләйһиссәләмдең үпкәнен күрмәгән булһам, мин дә үпмәҫ инем». Ҡара ташты үбеүҙең мәғәнәһе шунда - хажи Хаҡ тәғәләгә тулыһынса буйһоноуын күрһәтә, Аллаһы тәғәлә ҡанундарында һәм ғибәҙәттәрендә  тәрән мәғәнә һәм бәрәкәт барын аңлауға ирешә..